شرق شناسی (کتاب)

شرق شناسی  مشہور فلسطینی نژاد امریکی مستشرق پروفیسر ایڈورڈ سعید (1935ء - 2003ء) کی 1978ء میں شائع ہونے والی انگریزی کتاب Orientalism کا اردو ترجمہ ہے۔ یہ ترجمہ محمد عباس نے کیا ہے اور اسے مقتدرہ قومی زبان اسلام آباد نے شائع کیا ہے۔ ایڈورڈ سعید عہد حاضر کے چند نامور ترین دانشوروں میں ایک تھے۔ ادب، ثقافت، سیاست اور لسانیات سے متعلق موضوعات پر ان کی بیس کتابیں شائع ہوئیں جن کا دنیا کی متعدد زبانوں میں ترجمہ ہو چکا ہے۔ ان میں سے سب سے زیادہ فکر انگیز کتاب اوریئنٹلزم (شرق شناسی) ہے۔ اس عہد آفریں کتاب میں مغربی سامراج کے سائے میں پنپنے والے اوریئنٹلزم کا حقیقت افروز تنقیدی جائزہ پیش کیا گیا ہے۔ پروفیسر ایڈورڈ سعید مغربی علوم کی اس شاخ کو مغرب کی سامراجی توسیع پسندی کا آلہ کار قرار دیتے ہیں۔ ان کے خیال میں مغرب نے مشرق پر غلبہ حاصل کرنے اور اپنے اس غلبے کو دوام بخشنے کی خاطر یہ علم ایجاد کیا تھا۔ مغربی ملوکیت کا دستگیر یہ علم مشرقی قوموں کے ماضی اور حال کی روشنی میں نئی تعبیر اور غلاموں کی غلامی پر رضامند رکھنے کی تدبیر کرتا ہے۔ ایڈورڈ سعید مشرق کی قوموں کو یہ درس دیتے ہیں کہ وہ اس سامراجی آئیڈیالوجی کو رد کر دیں، اپنے ماضی کی مسخ شدہ تصویروں کو قبول نہ کریں اور اپنے ماضی کی بازیافت خود کریں۔ایڈورڈ سعید، دائرۃ المعارف بریٹانیکا

 حوالہ جات 

زمرہ:استشراق
زمرہ:استعماریت کے متعلق تاریخی کتب
زمرہ:اسلامی ادب
زمرہ:تہذیب سے متعلق کتابیں
زمرہ:سیاسی کتابیں
زمرہ:اسلامی کتب
زمرہ:مشرق وسطی سے متعلق کتابیں
زمرہ:پینتھیون بکس کی کتابیں
زمرہ:1978ء کی غیر افسانوی کتب
زمرہ:عمرانیاتی کتابیں
زمرہ:ویکی ڈیٹا سے مختلف مختصر وضاحت